Dit beteken dat die Here Jesus, as Hy op die swaarste ly vir sondaars, Vader in die hemel geen verwyte maak nie. Hy kom nie met beskuldigings nie. Hy eer in die allerswaarste tyd van Sy lewe op aarde Vader in die hemel as die een wat goed en eerlik is. Die HERE staan so ver bo alles wat nie goed is nie. Juis hierin vind die Here Jesus rus en krag. Die HERE is die Heilige. Hy staan bo al die omstandighede en daarom kan Hy in alles ons toevlug wees. My God, my God!
Ons kan op Hom bou soos die gelowige voorvaders dit gedoen het. Soos die Israelieten dit kon doen toe dit gelyk het asof daar geen enkele hoop meer voor hulle is nie. Soos toe die Farao met ’n magtig leër agter hulle was. Die water van die Skelfsee voor hulle. Die hoë berge langsaan hulle. Nogtans is die HERE die Heilige. Hy maak ’n pad in die see! Jesus se sterwe aan die kruis open die pad vir elkeen wat op Hom bou na die toekomst so naby die Drie-enige God! Christus is regtig die weg, die waarheid en die lewe!